|  |
| --- |
| **ΠΑΝΕΛΛΗΝΙΑ ΟΜΟΣΠΟΝΔΙΑ ΕΛΕΥΘΕΡΟ-ΕΠΑΓΓΕΛΜΑΤΙΩΝ ΠΑΙΔΙΑΤΡΩΝ**Εικόνα που περιέχει σκίτσο/σχέδιο, ζωγραφιά, clipart, τέχνη με γραμμές  Περιγραφή που δημιουργήθηκε αυτόματαΈδρα: Λ Περικλέους 3 Χολαργός ΤΚ 15561ΑΦΜ: 996616133Email: hellenic.pediatricians@gmail.com6944307208**Πρόεδρος**Κων/νος Νταλούκας(Αθήνα)**Αντιπρόεδρος Α**Γεωργία Νταμάγκα (Λάρισα)**Αντιπρόεδρος Β**Ελισάβετ Καλούδη (Θεσσαλονίκη)**Γραμματέας**Ιωάννης Ρίτσας (Θεσσαλονίκη)**Ταμίας** Σπυρίδων Μαζάνης (Αθήνα)**Μέλη**Δημ Φούσκας (Αθήνα)Σοφία Φίνου (Ιωάννινα)Αντώνης Κοντός (Αθήνα)Άννα Κατσάβα (Λάρισσα) |

Αθήνα 7/8/2024

**ΠΡΟΣ:** Παιδιάτρους

Όπως γνωρίζετε με την τελευταία αναθεώρηση του Εθνικού Προγράμματος Εμβολιασμών, δίνεται η δυνατότητα στους Παιδιάτρους να μπορούν να συνταγογραφούν το εμβόλιο κατά του μηνιγγιτιδοκόκκου της οροομάδας Β.
Είναι μια απόφαση που την χαιρετίζουμε θετικά, αφού δίνει την δυνατότητα να εμβολιάζονται δωρεάν όλα τα βρέφη ηλικίας 2μηνών και μέχρι 18 μηνών το πολύ, οπότε ο εμβολιασμός θα ολοκληρώνεται με την χορήγηση τριών δόσεων.

Επειδή διαδικαστικά προβλέπεται, προκειμένου να ξεκινήσουμε την συνταγογράφηση του εμβολίου αυτού, η τροποποίηση της θετικής λίστας φαρμάκων, **θέλουμε να παρακαλέσουμε όλους να μην συνταγογραφούν το εμβόλιο χρησιμοποιώντας τον κωδικό Z.29.** O κωδικός αυτός προβλέπεται για τα παιδιά που εμπίπτουν στην κατηγορία συγκεκριμένων παθήσεων του ανοσοποιητικού ή είναι σε αυξημένο κίνδυνο (όπως αυτό προβλέπεται από το ΕΠΕ).

Συνταγογραφώντας με τον κωδικό Z.29

α) Χαρακτηρίζουμε στο σύστημα υγιή παιδιά ότι πάσχουν από ανοσοανεπάρκειες ή βρίσκονται σε αυξημένο κίνδυνο νόσου από μηνιγγιτιδόκοκκο οροομάδας Β

β) Υπάρχει πιθανότητα, μετά από έλεγχο του ΕΟΠΥΥ, να ζητηθεί από τον Παιδίατρο να πληρώσει το εμβόλιο ή να του επιβληθεί πρόστιμο.

Τα φαρμακεία όταν υπάρχει συνταγογραφημένη συνταγή με τον Z.29 είναι υποχρεωμένα να την εκτελέσουν αφού φαίνεται ότι νομίμως έχει συνταγογραφηθεί για παιδιά της συγκεκριμένης κατηγορίας.

**Παρακαλούμε τις Ενώσεις μέλη μας να κοινοποιήσουν την παρούσα στους Παιδιάτρους που εκπροσωπούν.**

**ΠΡΟΣ:** Πανελλήνιο Φαρμακευτικό Σύλλογο

Με την παρούσα **θέλουμε επίσης να παρακαλέσουμε τον Πανελλήνιο Φαρμακευτικό Σύλλογο να ενημερώσει τα μέλη του,** επί του παρόντος να μην προτρέπουν τους γονείς να πηγαίνουν στον Παιδίατρό τους για να τους συνταγογραφήσει το εμβόλιο αυτό. Πολύ δε μάλλον όταν οι γονείς έχουν παιδιά που είναι μεγαλύτερα των 18 μηνών, οπότε έτσι κι αλλιώς δεν δικαιούνται της συνταγογράφησης του εμβολίου, όποτε αυτό γίνει.

Είμαστε σε ανοιχτή επικοινωνία με την ΗΔΙΚΑ και τον ΕΟΠΥΥ για το θέμα αυτό και θα σας ενημερώσουμε μόλις έχουμε νεότερα για την τροποποίηση της θετικής λίστας φαρμάκων ή και άλλων λεπτομερειών, που θα μας επιτρέψουν νομίμως να το συνταγογραφούμε.

Για την ΠΟΜΕΠ

Ο Πρόεδρος Ο Γραμματέας

Κων/νος Ι Νταλούκας Ιωάννης Ρίτσας